**Lietošanas instrukcija: informācija lietotājam**

**Cerebrum compositum NM** **šķīdums injekcijām**

Šķīdums injekcijām intramuskulārai (i.m.), subkutānai (s.c.), intradermālai vai intravenozai (i.v.) lietošanai

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums rodas jebkādi jautājumi, vaicājiet ārstam vai farmaceitam.
* Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes
* Ja Jums rodas jebkādas blakusparādības, konsultējieties ar ārstu vai farmaceitu. Tas

attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

**Šajā instrukcijā varat uzzināt:**

* 1. Kas irCerebrum compositum NM un kādam nolūkam tās lieto
	2. Kas Jums jāzina pirmsCerebrum compositum NM lietošanas
	3. Kā lietotCerebrum compositum NM
	4. Iespējamās blakusparādības
	5. Kā uzglabāt Cerebrum compositum NM
	6. Iepakojuma saturs un cita informācija

**1. Kas ir Cerebrum compositum NM un kādam nolūkam tos lieto**

Cerebrum compositum NM ir homeopātiskas zāles, ko lieto organisma pašregulācijas mehānismu veicināšanai bērniem ar attīstības traucējumiem, legastēnijas gadījumā; veģetatīvās distonijas, depresijas, arterosklerozes gadījumā, pēc smadzeņu satricinājuma, pēc encefalīta, neiralģijas, uzbudinājuma, amiotrofās laterālās sklerozes, multiplās sklerozes, Parkinsona slimības, atmiņas pavājināšanās, nervu pārslodzes un citu ar novecošanos saistītu indikāciju gadījumā.

**2. Kas Jums jāzina pirms Cerebrum compositum NM lietošanas**

**Nelietojiet Cerebrum compositum NM šādos gadījumos:**

- ja Jums ir alerģija pret aktīvajām vielām kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Cerebrum compositum NM lietošanas konsultējieties ar ārstu vai farmaceitu.

Ja simptomi saglabājas vai pasliktinās, Jums jākonsultējas ar ārstu vai veselības aprūpes speciālistu.

Bērni

Cerebrum compositum NM drošums un efektivitāte bērniem, kas jaunāki par 12 gadiem, nav noteikta. Dati nav pieejami.

**Citas zāles un****Cerebrum compositum NM**

Mijiedarbība ar citām zālēm nav novērota. Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Cerebrum compositum NM neietekmē spējas vadīt transportlīdzekļus un apkalpot mehānismus.

**Cerebrum compositum NM satur etanolu**

Šīs zāles satur 2,2 mg etilspirta (alkohola) katrā ampulā (0,1 % w/w).

Šo zāļu dzudzums vienā ampulā ir līdzvērtīgi mazāk kā 1 ml alus vai 1 ml vīna.

Nelielais alkohola daudzums zālēs neizraisīs ievērojamu ietekmi.

**Cerebrum compositum NM satur nātriju**

Nātrija daudzums vienā ampulā ir 17,6 mg, tas ir mazāk par 1mmol nātrija (23 mg) - būtībā zāles ir ,,nātriju nesaturošas”.

**3. Kā lietot Cerebrum compositum NM**

Vienmēr lietojiet šīs zāles tieši tā, kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

pieaugušajiem un bērniem no 12 gadu vecuma: 1 ampulas saturu injicē 1-3 reizes nedēļā.

Lietošanas veids:

Cerebrum compositum NM var lietot intramuskulāri (i.m.), subkutāni (s.c.), intradermāli, ja nepieciešams arī intravenozi (i.v.).

Norādījumi stikla ampulas atvēršanai:



Rīkoties uzmanīgi. Ievērojiet atvēršanas instrukciju. Stikla ampulas atgriešana nav nepieciešama. Turiet ampulas galviņu uz augšu leņķī un piesitiet/kratiet ampulas galviņā esošo šķīdumu. Pēc tam nolauziet ampulas galviņu, spiežot to prom no krāsas punkta. Atlikušais ampulas saturs jāiznīcina.

**Ja esat lietojis****Cerebrum compositum NM vairāk nekā noteikts**

Nav ziņojumu par pārdozēšanas gadījumiem.

**Ja esat aizmirsis lietot****Cerebrum compositum NM**

Nelietojiet dubultu devu, lai aizvietotu aizmirsto devu.

**Ja pārtraucat lietot****Cerebrum compositum NM**

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles,arī šīs zāles var izraisīt blakusparādības, kaut arī ne visiem tās izpaužas.

Ļoti retos gadījumos pēc hinidīnu saturošu zāļu lietošanas iespējamas paaugstinātas jutības reakcijas, tādas kā ādas alerģija vai drudzis.

Piezīme: iespējama paaugstināta jutības veidošanās pret hinīnu vai hinidīnu. Šādos gadījumos Jums ieteicams konsultēties ar ārstu.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Cerebrum compositum NM**

Uzglabāt bērniem neredzamā un nepieejamā vietā.

Zālēm nav nepieciešami īpaši uzglabāšanas apstākļi.

Nelietot pēc derīguma termiņa beigām, kas norādīts uz kastītes un ampulu etiķetes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko** **Cerebrum compositum NM satur:**

* 1 ampula 2,2 ml (= 2,2 g) satur aktīvās vielas:

Cerebrum suis D8 22,0 mg, Embryo totalis suis D10 22,0 mg, Hepar suis D10 22,0 mg, Placenta totalis suis D10 22,0 mg, Kalium phosphoricum D6 22,0 mg, Selenium D10 22,0 mg, Thuja occidentalis D6 22,0 mg, Strychnos ignatii D8 22,0 mg, Acidum phosphoricum D10 22,0 mg, Cinchona pubescens D4 22,0 mg, Sulfur D10 22,0 mg, Kalium bichromicum D8 22,0 mg, Gelsemium sempervirens D4 22,0 mg, Ruta graveolens D4 22,0 mg, Arnica montana D28 22,0 mg, Aesculus hippocastanum D4 22,0 mg, Manganum phosphoricum D8 22,0 mg, Magnesium phosphoricum D10 22,0 mg, Semecarpus anacardium D6 22,0 mg, Conium maculatum D4 22,0 mg, Hyoscyamus niger D6 22,0 mg, Aconitum napellus D6 22,0 mg, Anamirta cocculus D4 22,0 mg, Ambra grisea D10 22,0 mg.

* Citas sastāvdaļas ir: nātrija hlorīds, ūdens injekcijām.

**Cerebrum compositum NM ārējais izskats un iepakojums:**

Dzidrs un bezkrāsains šķīdums.

Iepakojumā 10 vai 100 stikla ampulas (I klase) pa 2,2 ml katrā ampulā. Ampulas ir iepakotas kartona kastē.

**Reģistrācijas apliecības īpašnieks un ražotājs:**

Biologische Heilmittel Heel GmbH

Dr.-Reckeweg-Str. 2-4,

76532 Baden-Baden

Vācija

Tālrunis: 0049 7221 501-00

Telefakss: 0049 7221 501 485

E-pasts: info@heel.com

Šī lietošanas instrukcija pēdējo reizi pārskatīta 06/2022